
AVEM d.o.o., Stjepana Grubera 5, Županja, OIB: 14442572428, kojeg zastupa direktorica Marijana Pavlović Puljić (u daljnjem tekstu Ugovaratelj)
i
<Naziv, sjedište i OIB Izvođača radova>, kojeg zastupa <navesti funkciju te ime i prezime osobe ovlaštene za zastupanje Izvođača radova> (u daljnjem tekstu Izvođač radova) sklopili su


UGOVOR
o nabavi radova za predmet nabave 
Rekonstrukcija građevine proizvodne namjene (prehrambeno-prerađivačka) – pogon za proizvodnju dvopeka, keksa i srodnih proizvoda, proizvodnju trajnih peciva, slastičarskih proizvoda i kolača

PREDMET UGOVORA
Predmet ugovora o izvođenju radova
Članak 1.
(1) Predmet ovog postupka nabave su radovi na rekonstrukciji građevine proizvodne namjene (prehrambeno prerađivačka) - pogon za proizvodnju dvopeka, keksa i srodnih proizvoda, proizvodnju trajnih peciva, slastičarskih proizvoda i kolača na postojećoj građevnoj čestici k.č. 2258 k.o. Županja (Županja, J. J. Strossmayera 145A) sukladno:
a) Pozivu na dostavu ponuda u predmetnom postupku nabave (Evidencijski broj nabave: 02/0528), 
b) Građevinskoj dozvoli izdanoj od strane Službe za prostorno planiranje, gradnju i zaštitu okoliša Vukovarsko-srijemske županije (KLASA: UP/I-361-03/21-01/000192, URBROJ: 2196/1-14-03-21-0016) od 28.07.2021. godine,
c) Pripadajućem Glavnom projektu (zajednička oznaka 794/20), 
d) Ponudi oznake <navesti oznaku ponude> od dd.mm.2021. godine, koju je podnio Izvođač radova i
e) odredbama ovog Ugovora. 

(2) [bookmark: _Hlk90037017]Ugovorne strane sklapaju ovaj Ugovor temeljem Odluke o odabiru, od dd.mm.2021. godine donesene u postupku nabave s obveznom objavom sukladno Prilogu 4., 1. izmjene Poziva na dostavu projektnih prijedloga „Jačanje konkurentnosti poduzeća ulaganjima u digitalnu i zelenu tranziciju“; referentna oznaka: KK.11.1.1.01 – Pravila o provedbi postupaka nabava za neobveznike Zakona o javnoj nabavi (MRRFEU, Pravilo br. 05 od prosinca 2020., verzija 7.0), sukladno pravilima za postupak nabave temeljem obvezne objave Poziva na dostavu ponuda na Internet stranici www.strukturnifondovi.hr .


(3)  Ugovorne strane suglasne su da će izvršiti ovaj Ugovor u skladu s uvjetima određenima u Pozivu na dostavu ponuda svim njegovim prilozima, svim pojašnjenja/nadopunama/izmjenama ukoliko ih ima, odabranom ponudom te sukladno kvaliteti, tehničkim karakteristikama i ugovorenim jediničnim cijenama iz Troškovnika s tehničkim specifikacijama, kao i važećim propisima, pravilima struke i odredbama ovog Ugovora. 

CIJENA
Ugovorna cijena
Članak 2.
(1)   Ugovorne strane suglasne su da je ukupna cijena izvođenja građevinskih radova iz članka 1. ovog Ugovora izražena u hrvatskim kunama bez poreza na dodanu vrijednost te iznosi
			Ukupno bez PDVa:	    <navesti iznos> HRK
			PDV:			    <navesti iznos> HRK
			UKUPNO S PDVom:	    <navesti iznos> HRK
(slovima: <navesti iznos> hrvatskih kuna bez Poreza na dodanu vrijednosti) 
po jediničnim cijenama i u okviru vrsta radova i količina iskazanih u Troškovniku s tehničkim specifikacijama, koji je sastavni dio Ugovora te sukladno ugovorenim tehničkim karakteristikama. 
(2) Jedinične cijene (bez PDV-a) navedene u ugovornom Troškovniku s tehničkim specifikacijama su nepromjenjive i fiksne do izvršenja ovog Ugovora u cijelosti kao i svih dodataka ovome Ugovoru, ukoliko ih bude.

Dostatnost ugovorne cijene
Članak 3.
(1)   Izvođač radova temelji ugovornu cijenu na podacima, interpretacijama, potrebnim obavijestima, inspekcijama, ispitivanjima i na saznanju o svim relevantnim stvarima koje su navedene u članku 4. ovog Ugovora.
(2)  Ugovorna jedinična cijena pokriva sve obveze Izvođača radova iz ovog Ugovora i sve što je potrebno za izvršenje ovog Ugovora prema priloženom ugovornom Troškovniku s tehničkim specifikacijama kao i otklanjanje svih nedostataka, odnosno jedinična cijena obuhvaća dobavu, dopremu, istovar i ugradnju/montažu, sav rad, materijal, transport, sve poreze i prireze (osim PDV-a), zaradu tvrtke i naknade štete koje mogu nastati tijekom dopreme, istovara i/ili ugradnje opreme, robe ili materijala, čišćenje nakon istovara i ugradnje te odvoz ambalaže. Uz to, u cijenu je uključeno testiranje funkcionalnosti, kao i sve ostale aktivnosti i troškovi navedeni u Troškovniku s tehničkim specifikacijama, a koji su nužni za punu i neometanu funkcionalnost građevine i/ili po život i zdravlje sigurnu uporabu predmeta nabave i susjednih građevina te uspješno obavljanje tehničkog pregleda.

Članak 4.
(1)  Smatra se da je Izvođač radova dobio sve potrebne informacije o rizicima, nepredviđenim izdacima i drugim okolnostima koji mogu utjecati na njegove obveze preuzete ovim Ugovorom.
(2)   Smatra se da je Izvođač radova pregledao gradilište, okolicu, gore navedene podatke i druge raspoložive obavijesti i da je prije podnošenja ponude bio zadovoljan svim relevantnim činjenicama, koje obuhvaćaju:
a) oblik i prirodu gradilišta;  
b) hidrološke i klimatske uvjete; 
c) obim i karakter sredstava koja su potrebna za izvršenje ovog Ugovora i za otklanjanje svih nedostataka; 
d) uvjete što se tiče pristupa, smještaja, uređaja, osoblja, energenata, transporta, vode i ostalih usluga;
e) prikladnost i mogućnost pristupnih putova na lokaciju izvršenja Ugovora.

ROKOVI
Rokovi i dinamika izvršenja Ugovora
Članak 5.
(1) Ugovor o radovima stupa na snagu danom potpisa svih ugovornih strana, što predstavlja početak izvršenja Ugovora. 
(2) Ugovaratelj će pisanim putem najkasnije u roku od 15 (petnaest) dana od potpisa Ugovora o izvođenju radova, odnosno od predaje jamstva za uredno ispunjenje Ugovora, obaviti uvođenje Izvođača u posao, što predstavlja početak izvođenja radova. 
(3) Predviđeni rok za izvođenje radova je 240 dana od uvođenja u posao, a u slučaju sklapanja dodatka Ugovoru o radovima, kojim se produljuje ovaj rok, najkasnije do isteka razdoblja provedbe projekta „AVEM-digitalna i zelena tranzicija“ KK.11.1.1.01.0528.
(4) Rok za izvođenje radova uključuje završetak izvođenja radova, uspješno okončan tehnički pregled, uspješno obavljenu primopredaju i obostrano potpisan primopredajni zapisnik o izvršenju ugovorenih radova u kojem nema evidentiranih nedostataka ili odstupanja od Ugovora, dostavljenu okončanu situaciju odobrenu od strane Nadzornog inženjera i Ugovaratelja te temeljem nje ispostavljen pripadajući pravovaljani završni Račun, kao i dostavljeno jamstvo za otklanjanje nedostataka u jamstvenom roku.
(5) Razdoblje izvršenja Ugovora je razdoblje od sklapanja Ugovora do izvršenja svih prava i obveza sukladno Ugovoru uključujući i sve dodatke ukoliko ih bude, odnosno do vraćanja Izvođaču radova svih jamstava po Ugovoru, a sukladno ugovornim odredbama. Sukladno navedenom, predviđeni rok za izvršenje Ugovora predstavlja razdoblje od sklapanja Ugovora do isteka jamstvenog roka za otklanjanje nedostataka, kojeg je Izvođač radova ponudio u svojoj ponudi i uvećano za 2 mjeseca. 
(6) Izvođač radova je suglasan i obvezuje se prilagoditi rokove izvršenja, rokovima početka i završetka radova koji su predmet ovog Ugovora u dogovoru sa Ugovarateljem.

Članak 6.
(1) Svaka promjena roka neće se smatrati bitnom izmjenom Ugovora. Izmjene Ugovora kojima se mijenja rok izvršenja moguće su sukladno odredbama iz članka 22. ovog Ugovora. 

OBRAČUN I UVJETI PLAĆANJA
Primopredaja
Članak 7.
(1)   Izvođač radova se obvezuje pripremiti primopredajni zapisnik, kojim će ugovorne strane urediti sva svoja međusobna prava i obveze proizašle iz ovog Ugovora, a naročito će utvrditi:
· iznos koji je Ugovaratelj zadržao na ime uklanjanja utvrđenih nedostataka kod primopredaje građevine (ako je primjenjivo);
· podatak o tome zadržava li Ugovaratelj pravo na ugovornu kaznu i/ili naknadu štete, u kojem iznosu i po kojoj osnovi (ako je primjenjivo);
· podatak da su utvrđeni nedostaci uklonjeni ili iznos, koji se odbija za uklanjanje nedostataka (ako je primjenjivo);
· ukoliko dođe do bilo kakvih nepredviđenih okolnosti iste moraju biti  evidentirane u primopredajnom zapisniku (ako je primjenjivo).
(2) Izvođač radova se obvezuje dostaviti sve dokumente te izvršiti sve radnje potrebne za uspješno okončanje tehničkog pregleda i to najkasnije unutar roka za izvršenje radova.  

Uvjeti plaćanja i izdavanje računa
Članak 8.
(1) Obračun i naplata izvršenih radova obavit će se nakon potpisom prihvaćenih privremenih situacija od strane Nadzornog inženjera i Ugovaratelja, i temeljem njih, primitka pravovaljanih računa, odnosno nakon potpisom prihvaćene okončane situacije od strane Nadzornog inženjera i Ugovaratelja te temeljem nje primitka završnog pravovaljanog računa, a sve prema stvarno izvršenim količinama te prema jediničnim cijenama iz ugovornog Troškovnika s tehničkim specifikacijama. Račun se smatra valjanim ukoliko sadrži sve zakonom propisane elemente. Obvezni elementi računa za obveznike PDV-a propisani su člankom 79. Zakona o porezu na dodanu vrijednost (NN 73/2013, 99/2013, 148/2013, 153/2013, 143/2014, 115/2016, 106/2018, 121/2019 i 138/2020).
(2) Završni račun se ispostavlja po uredno obavljenoj primopredaji predmeta nabave, odnosno temeljem potpisanog primopredajnog zapisnika u kojem nema evidentiranih nedostataka ili odstupanja od Ugovora te nakon predaje jamstva za otklanjanje nedostataka u jamstvenom roku, a sve prema isporučenim količinama i prema jediničnim cijenama iz ugovornog Troškovnika s tehničkim specifikacijama, a koji slijedi nakon zaprimanja zapisnika o provedenom tehničkom pregledu građevine na kojoj se izvodi predmet nabave sukladno Pravilniku o tehničkom pregledu građevine (NN 46/2018) s utvrđenim činjenicama koje potvrđuju da je građevina izgrađena u skladu s građevinskom dozvolom, odnosno glavnim projektom.
(3) Ugovaratelj će za radove iz članka 1. ovog Ugovora Izvođaču radova platiti neosporeni dio računa u roku od 30 (trideset) dana od dana zaprimanja od strane Nadzornog inženjera i Ugovaratelja ovjerene privremene/okončane situacije i temeljem nje izdanog pravovaljanog računa, odnosno završnog računa.
(4) Prije isplate okončane situacije Izvođač radova se obvezuje dostaviti jamstvo za otklanjanje nedostataka u jamstvenom roku u visini od 10% (deset posto) ukupne vrijednosti izvedenih radova bez poreza na dodanu vrijednost (bez PDV-a) po okončanom obračunu, a sukladno članku 19. ovog Ugovora.

Ostali uvjeti plaćanja
Članak 9.
(1)  Izvođač radova nema pravo potraživati od Ugovaratelja troškove za radove/robu/ uslugu koje nije isporučio/izvršio, izuzev prava na isplatu predujma.
(2) Ugovara se nemogućnost prenošenja tražbine (cesija) bez pismenog pristanka Ugovaratelja.

Isplata predujma
Članak 10.
(1) Ugovara se mogućnost plaćanja predujma u visini od maksimalno 460.000,00 HRK (slovima: četristošezdesettisućakuna). 
(2) Izvođač radova može potraživati da mu Ugovaratelj isplati cjelokupni iznos predujma ili dio predujma iz stavka 1. ovog članka.
(3) Izvođač radova, ukoliko želi da mu Ugovaratelj isplati predujam ili dio predujma, obvezan je Ugovaratelju dostaviti pisani Zahtjev za isplatu predujma, koji mora sadržavati barem sljedeće podatke: 
a) Naziv i adresa  Ugovaratelja,
b) Naziv i adresa Izvođača radova (u slučaju zajednice gospodarskih subjekata nazive i adrese svih članova zajednice),
c) Datum Zahtjeva o isplati predujma,
d) Pravnu osnovu za potraživanje predujma, 
e) Iznos predujma izražen u HRK, koji Izvođač radova želi da mu Ugovaratelj isplati,
f) Podatke o bankovnom računu na koji Ugovaratelj može uplatiti odobreni predujam ili dio predujma, a koji moraju biti sukladni podacima iz članka 11. ovog Ugovora. 
(4) Osim navedenih podataka u prethodnom stavku ovog članka, Zahtjev za isplatu predujma može sadržavati i druge podatke.
(5) Predujam se može isplatiti u cijelosti ili djelomično, i to jednokratno ili višekratno, a prihvatljivost Zahtjeva za isplatom predujma te točan iznos odobrenog predujma, koji će Ugovaratelj isplatiti Izvođaču radova, kao i broj isplata po pojedinom Zahtjevu za isplatu predujma, procjenjuje Ugovaratelj sukladno svojim mogućnostima u datom trenutku, a o čemu donosi pisanu Obavijest, i to najkasnije u roku od 15 (petnaest) dana od dana zaprimanja pisanog Zahtjeva za isplatu predujma, koji je sukladan stavku 3. ovog članka.
(6) Preduvjet isplate predujma Izvođaču je dostava jamstva za povrat predujma u minimalnoj vrijednosti iznosa odobrenog predujma.  Jamstvo za povrat predujma dostavlja se u obliku izvornika bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/2012 i 82/2017). Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.
(7) Rok valjanosti jamstva za povrat predujma mora biti barem 30 (trideset) dana dulji od isteka roka za izvođenje radova, a gospodarski subjekt može dostaviti jamstvo koje je duže od traženog roka valjanosti. Na zahtjev Ugovaratelja ili ukoliko dođe do produljenja roka za izvođenje radova a vrijednost izvršenih radova u trenutnu produljenja roka ne premašuje iznos isplaćenog predujma u cijelosti, Izvođač radova produžiti će rok valjanosti jamstva za povrat predujma kako bi odgovarao nastaloj situaciji.
(8) Ako za vrijeme trajanja Ugovora fizička ili pravna osoba koja daje jamstvo prestane biti sposobna jamčiti za povrat predujma, Izvođač radova se obvezuje dostaviti novo jamstvo pod istim uvjetima koje sadrži prethodno jamstvo. Ako Izvođač radova ne dostavi valjano novo jamstvo, Ugovaratelj ima pravo naplatiti jamstvo za uredno ispunjenje Ugovora, a ukoliko ocijeni potrebnim, može i raskinuti ovaj Ugovor jednostranom pisanom Izjavom, koju će bez odgode dostaviti Izvođaču radova.
(9) Ugovaratelj ima pravo naplatiti jamstvo za povrat predujma ukoliko iznos isplaćenog predujma premašuje ukupnu vrijednost zbroja svih uredno izvršenih radova bez PDV-a, koji su predmet ovog Ugovora, a koji su sukladni ovom Ugovoru. Neovisno o razlogu, ukoliko Izvođač radova ne izvrši cijeli predmet ovog Ugovora ili ako dođe do prijevremenog raskida Ugovora, Ugovaratelj je ovlašten iz jamstva za povrat predujma naplatiti razliku između ukupno isplaćenog predujma i stvarnog troška uredno izvršenog dijela radova koji su predmet ovog Ugovora, tj. razliku između ukupno isplaćenog predujma i troška svih potpisom prihvaćenih privremenih situacija od strane Nadzornog inženjera i Ugovaratelja te temeljem njih svih primljenih i prihvaćenih pravovaljanih računa umanjenih za iznose ugovorne kazne (ako je primjenjivo).
(10) Naplata jamstva za povrat predujma ili naplata jamstva za uredno ispunjenje Ugovora po osnovi nedostavljanja jamstva za povrat predujma, ni na koji način ne utječe na pravo Ugovaratelja da naplati jamstvo za uredno ispunjenje Ugovora po drugim osnovama.
(11) Ugovaratelj će isplatu predujma izvršiti u roku od najkasnije 30 (trideset) dana od donošenja Obavijesti o isplati predujma i zaprimanja pravovaljanog jamstva za isplatu predujma.
(12) Isplaćeni predujam će se obračunavati umanjenjem iznosa potpisom prihvaćenih privremenih situacija od strane Nadzornog inženjera i Ugovaratelja, i temeljem njih, primitka pravovaljanih računa, pa sve do iznosa ukupno isplaćenog predujma, a počevši od prve privremene situacije, pa sve do potpune otplate isplaćenog predujma. 
(13) Ukoliko je neiskorišteno jamstvo za povrat predujma ili neiskorišteni dio jamstva Ugovaratelj će na zahtjev Izvođača radova vratiti Izvođaču nakon što isti izvrši radove koji su predmet ovog Ugovora, a čija je vrijednost bez PDV-a, po odobrenim potpisom prihvaćenim privremenim situacijama od strane Nadzornog inženjera i Ugovaratelja te temeljem njih izdanih i prihvaćenih pravovaljanih računa na kojima je obračunat predujam sukladno stavku 12. ovog članka, jednaka ili veća ukupnoj kumulativnoj vrijednosti isplaćenog predujma.

Podaci o bankovnom računu na koji će se izvršiti plaćanje
Članak 11.
(1) Ugovaratelj se obvezuje izvršiti plaćanje neosporenog iznosa valjanog računa izrađenog sukladno odredbama ovog Ugovora za predmet ili dio predmeta ovog Ugovora, i to na sljedeći žiro-račun Izvođača radova:
Naziv poslovne banke: 	<navesti naziv poslovne banke>
Sjedište poslovne banke:    <navesti sjedište poslovne banke>
Vlasnik računa: 		<navesti naziv, sjedište i OIB vlasnika računa>
Broj računa (IBAN): 	<navesti IBAN>
(2) Ukupan iznos svih odobrenih i plaćenih računa Izvođaču radova ne smije premašiti iznose iz članka 2. ovog Ugovora.

UVJETI IZVRŠENJA UGOVORA
Mjesto izvršenja Ugovora
Članak 12.
(1)   Mjesto izvršenja Ugovora je Županja, J. J. Strossmayera 145A (na postojećoj građevnoj čestici k.č. 2258 k.o. Županja), a sukladno odredbama ovog Ugovora.

Obveze Izvođača radova
Članak 13.
(1) Izvođač radova je obvezan izvesti radove prema projektu, važećim propisima, pravilima struke i odredbama ovog Ugovora.
(2) Izvođač radova se obvezuje izvršiti radove u skladu s traženim zahtjevima iz poziva na dostavu ponuda u ovom postupku nabave, a naročito u skladu s traženim tehničkim specifikacijama i ponuđenim jediničnim cijenama iz Troškovnika s tehničkim specifikacijama.
(3) Izvođač radova nema pravo bilo kakve promjene ili odstupanja od projektne dokumentacije, odnosno kvalitativne ili kvantitativne izmjene ugovora o izvođenju radova bez prethodne suglasnosti Nadzornog inženjera i Ugovaratelja.
(4) Izvođač radova se obvezuje imenovati osobu u skladu s odredbama Zakona o gradnji  koja će obavljati poslove inženjera gradilišta ili voditelja radova tijekom izvršenja Ugovora te o tom imenovanju pisanim putem obavijestiti Ugovaratelja do uvođenja u posao. Izvođač radova će imenovati navedenu osobu sukladno odredbama poziva na dostavu ponuda i ponudi koju je podnio u predmetnom postupku nabave.
(5)  Izvođač radova ima pravo, uz pisano odobrenje predstavnika Ugovaratelja, u opravdanim slučajevima zamijeniti stručnjaka iz navedenog popisa. Zamjenski stručnjak po svojim ovlaštenjima i iskustvu mora biti najmanje jednak stručnjaku kojeg zamjenjuje. Ugovaratelj ima pravo, u opravdanim slučajevima, zatražiti od Izvršitelja zamjenu pojedinih angažiranih stručnjaka, posebno ako se radovi ne izvršavaju u skladu s ugovornim obvezama.
(6) 	Izvođač radova se obvezuje na izradu izvještaja o stanju radova, uključivo i financijsku stranu projekta za Ugovaratelja prema potrebi, odnosno prema pisanom traženju Ugovaratelja. 
(7) Izvođač radova se obvezuje o svom trošku voditi propisane knjige o izvođenju radova iz kojih se može utvrditi tijek i način izvođenja istih. Građevinski dnevnik Izvođač radova dužan je voditi prema odredbama važećih Pravilnika. Prilikom obračuna Izvođač radova se obvezuje sastaviti građevinsku knjigu koja služi kao podloga za cjelokupan obračun izvedenih radova na objektu. Svaki pregled Nadzorni inženjer upisuje s odgovarajućim nalazima u građevinski dnevnik.    
(8) Izvođač radova se obvezuje osim vođenja i čuvanja dokumentacije na gradilištu određene člankom 135. Zakona o gradnji, voditi građevinsku knjigu s odgovarajućim obračunskim crtežima i mjerama. Građevinsku knjigu potpisuju inženjer gradilišta/voditelj radova i Nadzorni inženjer.  
(9) Izvođač radova nema pravo bilo kakve promjene ili odstupanja od projektne dokumentacije, odnosno kvalitativne ili kvantitativne izmjene Ugovora o izvođenju radova bez prethodne suglasnosti Nadzornog inženjera te Ugovaratelja. 
(10) Izvođač radova se obvezuje radove obaviti po Ugovoru i priloženoj dokumentaciji te ugovorenom roku završetka. Ako Izvođač radova ne završi radove u ugovorenom roku, osim u slučajevima opravdanog produljenja roka iz gore preciziranih odredbi o izmjenama Ugovora, obvezan je Ugovaratelju platiti iznos od 3‰ (tri promila) dnevno od ugovorne cijene bez PDV-a, i to za svaki dan zakašnjenja, a maksimalno do 5% (pet posto) ugovorne cijene bez PDV-a. Ugovaratelj ima pravo iznos ugovorne kazne umanjiti od bilo kojeg računa ili na bilo koji drugi Ugovaratelju prihvatljiv način. 
(11) Plaćanje ugovorne kazne ne utječe na obveze Izvođača radova.
(12) Ukoliko Ugovaratelj zbog zakašnjenja Izvođača radova pretrpi veću štetu od iznosa ugovorne kazne, Izvođač radova se obvezuje nadoknaditi Ugovaratelju cjelokupnu štetu.
(13) Izvođač radova se obvezuje da će se tijekom izvršenja Ugovora o izvođenju radova u ovom postupku, pridržavati članka 54. Zakona o gradnji (NN 153/2013, 20/2017, 39/2019 i 125/2019; u daljnjem tekstu Zakon o gradnji). 
(14) [bookmark: _Hlk91159996]Količina, vrsta i jedinične cijene ugovorenih radova određeni su u Troškovniku s tehničkim specifikacijama i  biti će sastavni dio Ugovora. Obračun izvedenih radova vršiti će se prema ugovorenim jediničnim cijenama i stvarno izvedenim količinama utvrđenim u građevinskom dnevniku i ovjerenim od strane Nadzornog inženjera i Ugovaratelja.
(15) Ugovaratelj će vršiti stalan nadzor nad izvođenjem radova prema odredbama Zakona o gradnji i podzakonskim propisima. Navedeni propisi kojima se to uređuje, važe za obje ugovorene strane po svim pitanjima nadzora i vođenja radova bez obzira da li su iste obuhvaćene Ugovorom.
(16) Izvođač radova je obvezan ugrađivati novu - nekorištenu (originalnu) opremu i uređaje, te sve radove izvoditi proizvodima (materijalima) sukladno Zakonu o tehničkim zahtjevima za proizvode i ocjenjivanje sukladnosti (NN 80/2013,14/2014, 32/2019 i 126/21), Pravilniku o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10, 129/11 i 118/19), Zakonu o građevnim proizvodima (NN 76/2013, 30/2014, 130/2017, 32/2019 i 118/20),  Zakonu o zaštiti okoliša (NN 80/2013, 153/2013, 78/2015, 12/2018 i 118/2018) i drugim odgovarajućim propisima, za što treba predočiti odgovarajuće dokaze na zahtjev Nadzornog inženjera i/ili Ugovaratelja. 
(17) Prilikom izvršenja Ugovora Izvođač radova je obvezan voditi računa da ne dođe do oštećivanja samog objekta/lokacije izvođenja radova, kao ni okolnih objekata, instalacija i ostale opreme. Ukoliko dođe do bilo kakvog oštećenja Izvođač radova je dužan sanirati sve nastale štete uslijed građenja uključivo i oštećenja na objektima, instalacijama i/ili opremi, a troškovi i radovi se posebno ne obračunavaju i ne plaćaju, već se podrazumijeva da su uključeni u ugovornu cijenu, odnosno Izvođač radova je dužan sva oštećenja otkloniti o vlastitom trošku. Svu pravnu, materijalnu i financijsku odgovornost za moguću štetu nastalu prilikom izvođenja radova učinjenu prema Ugovaratelju ili trećim osobama snosi Izvođač radova. 
(18) Izvođač radova je dužan provoditi zaštitu na radu radi pravovremenog otklanjanja neposredne opasnosti, osigurati sigurnost pri izvođenju radova, kao i sigurnost opreme i materijala, prolaznika, susjednih građevina i okoliša. Izvođač radova je dužan u cijelosti se pridržavati općih i posebnih mjera sigurnosti na radu predviđenih pravilima struke i Pravilnikom o zaštiti na radu na privremenim gradilištima (NN 48/2018), Zakonom o zaštiti na radu (NN 71/14, 118/14, 154/14, 94/2018 i 96/2018), te Zakonom o zaštiti od požara (NN 92/10) u pogledu sigurnosti radnika na radilištu, prolaznika, prometa, čuvanja objekata na kojima se izvode radovi, opreme, okoline i susjednih objekata, kao i podzakonskim propisima donesenim temeljem navedenih zakona. Izvođač radova ima posebnu obvezu organizirati rad na siguran način u skladu sa važećim Pravilnikom o sigurnosti i zdravlju pri radu s električnom energijom (NN 88/2012). Mjere zaštite na radu, kao i mjere zaštite od požara predviđene gore navedenim zakonima i pravilnicima, Izvođač radova je dužan provoditi na svoj rizik, a troškove za provedbu navedenih mjera kao i posljedice zbog ne pridržavanja istih snosi Izvođač radova. 
(19) Izvođač radova je dužan bez odlaganja obavijestiti Ugovaratelja o završetku radova i dostaviti Ugovaratelju propisanu dokumentaciju za provedbu tehničkog pregleda.
(20) Primopredaja radova i okončani obračun će se izvršiti po uspješno obavljenom tehničkom pregledu. 
(21) Za izvršene radove Izvođač radova daje jamstvo u trajanju od od XX mjeseca (X godine), odnosno sukladno ponudi, koje počinje teći od dana primopredaje radova. 
(22) Izvođač radova se obvezuje snositi sve troškove pribavljanja suglasnosti (ako je primjenjivo) i troškove eventualnog zauzeća javnih površina.
(23) Izvođač radova će snositi sve troškove privremenog prava prolaza koja su mu potrebna, uključivo i one za pristup na lokaciju izvršenja radova.
(24) Nakon uspješno izvedenih radova, Izvođač radova će u razumnom roku (ne dužem od 30 dana) i na svoj trošak očistiti i ukloniti s lokacije izvršenja radova svu mehanizaciju, ambalažu, otpad i smeće koje je nastalo kao posljedica izvršenja ovog Ugovora. Izvođač radova će lokaciju izvršenja radova ostaviti čistom i u dobrom stanju. 

Poslovna tajna
Članak 14.
(1)  Ugovaratelj ne smije otkriti podatke dobivene od Izvođača radova koje je isti na temelju zakona, drugog propisa ili općeg akta označio tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.
(2)  Ugovorne strane obvezuju se da će sve podatke tehničke i poslovne prirode, a do kojih imaju dostup tijekom izvršenja Ugovora, uzajamno čuvati kao poslovnu tajnu.
(3)   Izvođač radova prihvaća i daje svoju suglasnost da se svi podatkovni resursi informacijskog sustava i druge poslovne informacije Ugovaratelja koje nisu javno dostupne, a koje mu postanu dostupne tijekom rada kod Ugovaratelja, tretiraju kao vlasništvo Ugovaratelja i povjerljivi podaci (poslovna tajna). 
(4)   Izvođač radova povjerljive podatke iz prethodnog stavka, ne smije, bez odobrenja Ugovaratelja, priopćavati i učiniti dostupnima trećim stranama. Obveza čuvanja poslovne tajne pred trećim osobama odnosi se i vrijedi kako za vrijeme ispunjenja obveza definiranih Ugovorom tako i nakon prestanka važenja istog.   
(5)   Ukoliko Izvođač radova neovlašteno preda ili otkrije podatke koji predstavljaju poslovnu tajnu Ugovaratelja trećoj osobi, odgovara za svaku štetu koja zbog toga nastane Ugovaratelju.  
(6)   Izvođač radova se obvezuje obavljati isključivo poslove određene Ugovorom, a podatke do kojih dođe u izvršavanju ovog Ugovora smije obrađivati samo u ugovorenu svrhu i na temelju naloga Ugovaratelja. 

Prijenos prava
Članak 15.
(1) Niti jedna ugovorna strana ne može prenijeti svoja prava, obveze i ovlaštenja iz ovog Ugovora na druge fizičke ili pravne osobe, osim ukoliko se radi o pravnom slijedniku jedne od ugovornih strana ili o prijenosu porezne obveze sukladno čl. 75 st. 3.a. i čl. 79. st.7 Zakon o porezu na dodanu vrijednost (NN 73/2013, 99/2013, 148/2013, 153/2013, 143/2014, 115/2016, 106/2018, 121/2019, 138/2020).

Salvatorna klauzula
Članak 16.
(1) Ugovorne strane će u izvršavanju ovog Ugovora međusobno surađivati u dobroj vjeri te se obvezuju potpisati sve isprave, dati sva očitovanja i obaviti druge radnje koje budu potrebne radi izvršenja ovog Ugovora.
(2) Ako bi pojedine odredbe ovog Ugovora iz bilo kojeg razloga bile ili postale ništetne, pobojne ili na bilo koji drugi način nevaljane ili u slučaju pravne praznine u odredbama Ugovora, to ne utječe na valjanost ostalih odredbi ovog Ugovora, kao i svih njegovih dodataka ukoliko ih bude, niti na valjanost Ugovora u cjelini. U takvom slučaju, nedopuštene ili inače nevaljana odredba automatski će se smatrati zamijenjenom dopuštenom odredbom koja odgovara poslovnoj svrsi nedopuštene ili inače nevaljane odredbe.

JAMSTVA
Jamstvo za ozbiljnost ponude
Članak 17.

(1) Na zahtjev Ugovaratelja ili ukoliko rok valjanosti jamstva za ozbiljnost ponude istekne prije dostave jamstva za uredno izvršenje ugovora Izvođač radova  je obvezan produžiti rok valjanosti jamstva za ozbiljnost ponude ili ga zamijeniti novim jamstvom na način da odgovara novonastaloj situaciji.
(2) Ukoliko nije naplaćeno, Ugovaratelj je obvezan Izvođaču radova jamstvo za ozbiljnost ponude vratiti u roku od 10 (deset) dana od dana nakon potpisa Ugovora ili dostave jamstva za uredno izvršenje Ugovora, a presliku jamstva pohraniti će uz ostalu dokumentaciju.
(3) Ugovaratelj može polagati pravo na puni iznos jamstva za ozbiljnost ponude u slučaju nedostavljanja jamstva za uredno ispunjenje Ugovora o nabavi, koje je u skladu s uvjetima ovog Ugovora.

Jamstvo za uredno ispunjenje Ugovora
Članak 18.
(1) Izvođač radova se obvezuje Ugovaratelju dostaviti jamstvo za uredno izvršenje Ugovora u obliku bjanko zadužnice ovjerene od strane javnog bilježnika, u izvorniku, i popunjene sukladno Pravilniku o obliku i sadržaju bjanko zadužnice (NN br. 115/2012, 82/2017) ili kao novčani polog (IBAN: HR2123600001102671839 ) u iznosu od 10% (deset posto) od Ugovorne cijene bez PDV-a, odnosno u iznosu od <navesti iznos> HRK, i to u roku od 10 (deset) dana od dana primitka Ugovora potpisanog od strane Ugovaratelja. 
(2) Rok valjanosti jamstva za uredno izvršenje Ugovora mora biti barem 30 (trideset) dana dulji od isteka roka za izvođenje radova, a gospodarski subjekt može dostaviti jamstvo koje je duže od traženog roka valjanosti. Na zahtjev Ugovaratelja ili ukoliko dođe do produljenja roka za izvođenje radova, Izvođač je obvezan produžiti rok jamstva za uredno izvršenje Ugovora na način da odgovara novonastaloj situaciji. 
(3) Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.
(4) Dopušteno je dostaviti jamstvo, koje se sastoji od više jamstava, a koje u ukupnom zbroju iznose (barem) kao traženi iznos jamstava.
(5) Jamstvom za uredno ispunjenje Ugovora, Izvođač radova jamči da su izvršeni radovi i isporučena roba te ugrađeni materijali u skladu s Ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu Ugovorom. 
(6) Ugovaratelj će jamstvo za uredno ispunjenje Ugovora naplatiti u slučaju povrede ugovornih obveza od strane Izvođač radova, a sukladno uvjetima Ugovora. Jamstvo za uredno izvršenje Ugovora Ugovaratelj ima pravo naplatiti u slijedećim slučajevima:
a) u slučaju svake povrede ugovorne obveze od strane Izvođača radova (uključujući svakog člana zajednice gospodarskih subjekata i sve podugovaratelje, ukoliko ih ima) zbog koje ugovaratelju nastane šteta i to u iznosu visine nastale štete s pripadajućim kamatama, 
b) u slučaju neproduljena jamstva sukladno odredbama ovog članka i to u punom iznosu jamstva, bez obveze vraćanja naplaćenog iznosa,
c) radi naplate ugovorne kazne zbog zakašnjenja Izvođača radova (uključujući svakog člana zajednice gospodarskih subjekata i sve podugovaratelje, ukoliko ih ima) u ispunjenju svojih obveza koje čine predmet Ugovora o radovima, i to u visini ugovorne kazne,
d) u slučaju povrede odredbi Ugovora od strane Izvođača radova (uključujući svakog člana zajednice gospodarskih subjekata i sve podugovaratelje, ukoliko ih ima), koja može dovesti do raskida Ugovora, kao i u slučaju raskida Ugovora, osim kada je do raskida Ugovora došlo krivnjom Ugovaratelja, i to u punom iznosu jamstva,
e) u drugim slučajevima, radi naplate potraživanja koja Ugovaratelj ima prema Izvođaču radova (uključujući svakog člana zajednice gospodarskih subjekata i sve podugovaratelje, ukoliko ih ima) u svezi sa Ugovorom o radovima do visine iznosa kojeg Ugovaratelj potražuje,
f) u slučaju neopravdanog propusta Izvođača radova da dostavi sukladno Ugovoru jamstvo za otklanjanje nedostataka u jamstvenom roku, i to u punom iznosu navedenog jamstva, 
g) u slučaju ispunjenja uvjeta iz članka 10. stavke 8. i 9. ovog Ugovora, i to u punom iznosu navedenog jamstva,
h) u slučaju propusta Izvođača radova da otkloni manje nedostatke i/ili odstupanja od Ugovora, koji su utvrđeni Zapisnikom o primopredaji, i to u roku određenom u Zapisniku, a u visini procjene vrijednosti nedostat(a)ka i/ili odstupanja od Ugovora, koju je odredio Nadzorni inženjer ili ukoliko Ugovaratelj predmetne nedostatke i/ili odstupanja povjeri na otklanjanje trećem subjektu, Ugovaratelj ima pravo naplatiti sve troškove, koje je imao u vezi s otklanjanjem utvrđenih nedostataka i/ili odstupanja od Ugovora, 
i) uvijek kada je to predviđeno bilo kojom odredbom ovog Ugovora, uključujući i sve dodatke Ugovoru, ako ih bude.
(7) Nedostavljanje jamstva za uredno ispunjenje Ugovora nakon proteka 10 (deset) dana od dana potpisa Ugovora predstavlja razlog za trenutni raskid Ugovora i aktivaciju jamstva za ozbiljnost ponude.
(8) Ugovaratelj je ovlašten iz jamstva naplatiti sve štete nastale neurednim izvršenjem ugovornih obveza.
(9) Ukoliko dođe do produljenja roka za izvršenje ovog Ugovora, odnosno ako dođe do zaključivanja dodatka ovom Ugovoru, iznos i/ili rok valjanosti jamstva za uredno izvršenje Ugovora mora se prilagoditi novonastaloj situaciji.
(10) Ukoliko Izvođač radova ne završi ugovorene obveze u roku predviđenom ovim Ugovorom, ili ukoliko dođe do sklapanja dodatka Ugovoru kojim se produžava predviđeni rok za izvršenje radova, Izvođač radova se obvezuje Ugovaratelju dostaviti novo jamstvo iz stavka 1. ovog članka i to za naredno razdoblje u kojem će završiti ugovorene radove, ukoliko jamstvo koje je prvotno (ranije) dostavljeno ne odgovara novonastaloj situaciji.
(11) O dostavljenom jamstvu Izvođač radova će obavijestiti predstavnika Ugovaratelja.
(12) U slučaju nedostavljanja jamstva za uredno ispunjenje Ugovora iz stavaka (1) i (2) ovog članka, Ugovaratelj ima pravo raskinuti Ugovor i naplatiti jamstvo za ozbiljnost ponude ili ranije dostavljeno jamstvo za uredno izvršenje Ugovora, koje je dostavio Izvođač radova, ovisno o tome koje je od navedenih  jamstava u posjedu Ugovaratelja u trenutku sklapanja dodatka ovom Ugovoru. 
(13) Novo jamstvo za uredno ispunjenje Ugovora iz stavaka (1) i (2) ovog članka Izvođač radova se obvezuje dostaviti najkasnije 15 (petnaest) dana od novonastale situacije, odnosno od sklapanja dodatka ovom Ugovoru, a u svakom slučaju prije isteka roka valjanosti ranije dostavljenog jamstva za uredno izvršenje ugovora.
(14) Ukoliko je neiskorišteno jamstvo za uredno ispunjenje Ugovora ili neiskorišteni dio jamstva Ugovaratelj će vratiti Izvođaču radova nakon uspješno obavljene primopredaje i obostrano potpisanog primopredajnog zapisnika, a najkasnije 30 dana po dostavi jamstva za otklanjanje nedostataka u jamstvenom roku.

Jamstvo za otklanjanje nedostataka u jamstvenom roku
Članak 19.
(1)    Sukladno Izjavi o jamstvenom roku za otklanjanje nedostataka na izvedene radove, ugrađenu opremu i materijal, odnosno sukladno ponudi,  Izvođač radova daje jamstvo na izvedene radove, ugrađenu opremu i materijal u trajanju <navesti broj godina>, a isto počinje teći prvog sata prvog dana po isteku dana uspješno obavljene primopredaje i obostrano potpisanog primopredajnog zapisnika o izvršenju ugovorenih radova u cijelosti, a u kojem nema evidentiranih nedostataka ili odstupanja od Ugovora.
(2) [bookmark: m_5686718273227811128__Hlk85705337]   Jamstveni rok se ne odnosi na fizička oštećenja, nedostatke, kvarove ili oštećenja koja su posljedica nepravilnog i/ili nesavjesnog rukovanja/upotrebe predmeta nabave ili bilo kojeg njegovog dijela, niti na potrošni materijal koji spada u domenu redovnog održavanja.
Za ugrađenu opremu gospodarski subjekt prenosi jamstvo proizvođača u cijelosti od dana uspješno obavljene primopredaje, uz uvjet da ono iznosi najmanje onoliko koliko je ponuđeni jamstveni rok (u ovom slučaju je to <navesti broj godina/broj mjeseci>). Ukoliko je jamstvo proizvođača/dobavljača robe/opreme kraće od minimalno tražena 24 mjeseca (2 godine),  jamstvo za produljeni rok daje gospodarski subjekt/ponuditelj, i to u gore navedenom trajanju. 
(3)     Sukladno izjavi Izvođača o jamstvenim rokovima, vrijeme odaziva na poziv o uočenom nedostatku je <navesti broj sati>. Vrijeme odaziva na poziv o uočenom nedostatku, obuhvaća uvid na mjestu nedostatka od strane Izvođača radova, a  počinje teći po zaprimanju pisane obavijesti od Ugovaratelja o uočenom nedostatku, a završava trenutkom „dijagnosticiranja“ nedostatka/problema/kvara.
(4)     Sukladno izjavi Izvođača o jamstvenim rokovima, rok za otklanjanje pojedinačnog nedostatka je <navesti broj dana>.  Rok za uklanjanje pojedinačnog nedostatka počinje teći od trenutka utvrđivanja predmetnog nedostatka nakon provedenog uvida,  a završava trenutkom otklanjanja pojedinačnog nedostatka.
(5)    Izvođač radova će dostaviti Ugovaratelju jamstvo za otklanjanje nedostataka u jamstvenom roku u iznosu od deset posto (10%) od ukupne vrijednosti izvršenih radova po okončanoj situaciji (iznos bez PDV-a), u obliku bjanko zadužnice ovjerene od strane javnog bilježnika, u izvorniku, i popunjene sukladno Pravilniku o obliku i sadržaju bjanko zadužnice (NN br. 115/12, 82/17).
(6)    Rok važenja navedenog jamstva mora biti 1 (jedan) mjesec duže od roka za otklanjanje nedostataka kojeg je Izvođač radova naveo u Prilogu 4.: Izjava Ponuditelja o jamstvenim rokovima za otklanjanje nedostataka. Drugim riječima rok jamstva za otklanjanje nedostataka u jamstvenom roku mora biti najmanje <navesti broj godina>+ 1 mjesec, odnosno <navesti broj mjeseci> mjesec, a gospodarski subjekt može dostaviti i  duže jamstvo. Ovo jamstvo se daje za slučaj da Izvođač radova u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete. 
(7) Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.
(8) Dopušteno je dostaviti jamstvo, koje se sastoji od više jamstava, a koje u ukupnom zbroju iznose (barem) kao traženi iznos jamstava.
(9)    Izvođač radova se obvezuje da će u jamstvenom roku bez prava na posebnu nadoknadu i bez dodatnih troškova za Ugovaratelja, izvršiti popravak svih nedostataka, koji se pojave tijekom jamstvenog roka, a sukladno ugovorenim rokovima iz priloga 4. ponude.
(10) Jamstveni rok označava vremensko razdoblje u kojem Izvođač radova garantira za kvalitetu izvršenih radova / isporučenih roba / ugrađenih materijala / izvršenih usluga. 
(11) Jamstvo za otklanjanje nedostataka u jamstvenom roku Izvođač radova se obvezuje dostaviti u roku od 15 (petnaest) dana od dana uspješno obavljene primopredaje, a najkasnije uz dostavu okončane situacije. 
(12) Na zahtjev Ugovaratelja kada je to primjenjivo, Izvođač radova obvezan je produžiti rok jamstva za otklanjanje nedostataka u jamstvenom roku.  
(12)  Jamstvo će se naplatiti u slučaju da Izvođač radova u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete.
(13) Neiskorišteno jamstvo za otklanjanje nedostataka u jamstvenom roku ili ukoliko je primjenjivo neiskorišteni dio jamstva, Ugovaratelj će vratiti Izvođaču 30 (trideset) dana po isteku valjanosti navedenog jamstva.

Naknada štete 
Članak 20.
(1)	Izvođač radova se obvezuje štititi, obeštetiti, ne smatrati odgovornim i braniti Ugovaratelja i njegove djelatnike od svih i protiv svih potencijalnih i stvarnih šteta, odgovornosti, materijalnih zahtjeva, traženja, pravnih radnji i pravnih odluka koji su prouzročeni zbog povrede Ugovora po Izvođaču radova, njegovim zaposlenicima, predstavnicima, zastupnicima, dobavljačima i ostalim koji su možebitno angažirani od strane Izvođača radova i/ili za koje isti odgovara te bilo kojih od njihovih obveza prema ovom Ugovoru.  
(2)	U slučaju bilo kakvih odštetnih zahtjeva trećih osoba prema Ugovaratelju, a koji proizlaze iz izvršenja obveza Izvođača radova po ovom Ugovoru, Izvođač radova se obvezuje takve zahtjeve u cijelosti preuzeti na sebe. 
(3)	Ukoliko bi Ugovaratelj popravio ili nadoknadio štetu trećim osobama, koja je nastala djelovanjem Izvođača radova, njegovim zaposlenicima, predstavnicima, zastupnicima, dobavljačima i ostalim koji su možebitno angažirani od strane Izvođača i/ili za koje isti odgovara pri provedbi ovog Ugovora, Ugovaratelj ima pravo naknaditi štetu odbitkom odgovarajućeg iznosa od bilo koje situacije koju je ispostavio Izvođač radova, odnosno od bilo kojeg računa ili putem sredstva osiguranja (jamstva) ili na neki drugi Ugovaratelju prihvatljiv način.   

Članak 21.
(1)	Rizik oštećenja građevine te ugrađene opreme, robe i materijala iz bilo kojeg uzroka prije primopredaje Ugovaratelju snosi Izvođač radova  te nema pravo na naknadu od Ugovaratelja.
(2)	Ukoliko se na građevini ili ugrađenoj robi/opremi/materijalima dogodi gubitak ili šteta tijekom perioda kada je Izvođač radova odgovoran za brigu o istoj, Izvođač radova će nadoknaditi gubitak ili ispraviti štetu na svoj rizik i trošak tako da izvršeni radovi/oprema/ugrađeni materijali budu sukladni odredbama ovog Ugovora.


IZMJENE I RASKID UGOVORA
Izmjene Ugovora
Članak 22.
(1)  Ugovaratelj smije izmijeniti Ugovor o radovima tijekom njegova trajanja sukladno odredbama Poziva na dostavu ponuda ovog Ugovora, uključujući i sve dodatke ukoliko ih bude, i Pravila o provedbi postupaka nabave za NOJN (MRRFEU, Pravilo br. 5, prosinac 2020., Verzija 7.0)
(2)  Izmjene tehničkih elemenata utvrđenih ponudom Izvođač radova moguće su isključivo uz odobrenje Nadzornog inženjera i Ugovaratelja te ukoliko se istima ne utječe na prihvatljivost ponude, odnosno ishod postupka nabave. Sukladno navedenom, ponuđeni izmijenjeni tehnički elementi moraju biti istih ili boljih tehničkih karakteristika od onih ponuđenih u postupku nabave, pri čemu navedene izmjene ne mogu rezultirati povećanjem jediničnih cijena stavki. Promjene tehničkih elemenata ni u kojem slučaju ne smiju za posljedicu imati izmjenu prirode Ugovora.
(3)   Svaka promjena roka neće se smatrati bitnom izmjenom Ugovora. Ove izmjene ugovorne stranke moraju ugovoriti dodatkom osnovnom Ugovoru. 
(4) Promjena roka za izvršenje Ugovora može uslijediti temeljem pisanog zahtjeva Izvođača radova potvrđenog pisanim obrazloženjem stručnog nadzora ili temeljem pisane obavijesti Ugovaratelja. Opravdanost zahtjeva za promjenom roka procjenjuje Ugovaratelj. 
(5) Izvođač radova obvezuje se podnijeti Zahtjev za produljenje roka za izvršenje ugovornih obveza, odmah po nastanku okolnosti na kojima se temelji Zahtjev, odnosno po saznanju za predmetne okolnosti, a može ga podnijeti najkasnije do isteka roka za izvršenje. 
(6) U slučaju sklapanja dodatka ovom Ugovoru radi produljenja roka iz stavka 3. članka 5. ovog Ugovora, novi rok za izvršenje radova, odnosno novi datum isteka roka za izvršenje radova ne može biti kasniji od isteka roka provedbe projekta „AVEM-digitalna i zelena tranzicija“ KK.11.1.1.01.0528.
(7) Ispravljanje nedostataka uočenih od strane Ugovaratelja ili Nadzornog inženjera neće se smatrati opravdanim razlogom za produženje roka. Trošak ispravljanja nedostataka, bez obzira na razlog, tereti Izvođača radova. 
(8) Izmjenama ovog Ugovora tijekom njegovog trajanja može se promijeniti rok za izvođenje radova, a naročito:
a)      U slučajevima u kojima je Izvođač radova ili podugovaratelj zbog više sile ili drugog događaja koji ima značenje promijenjenih okolnosti nastalih nakon sklapanja Ugovora, a koje se nisu mogle predvidjeti, bio spriječen izvoditi radove. Razlogom produljenja roka za izvođenje radova mogu biti samo one promijenjene okolnosti koje Izvođač radova ili podugovaratelj nije sam uzrokovao ili za koje nije odgovoran.
b)     Za broj dana za koji zbog nepovoljnih vremenskih uvjeta nije bilo moguće izvoditi pojedine vrste radova, a koji odgovara trajanju prekida radova upisanom u građevinski dnevnik. Nepovoljni vremenski uvjeti utvrđuju se evidencijom meteoroloških uvjeta tijekom izvođenja radova, ovjerenih po Nadzornom inženjeru u građevinskom dnevniku, a specifično za radove koji su se u tom trenutku trebali izvoditi, što je propisano normama ili tehničkom uputom za izvođenje predmetnih radova.
c)      Zbog iznimno nepovoljnih klimatskih uvjeta, poplave dužeg trajanja, potresa jačeg intenziteta, klizanja ili odrona zemlje do kojeg nije došlo krivnjom Izvođača, požara većih razmjera, sve pod uvjetom da se posljedice ovih prirodnih pojava nisu mogle otkloniti u kraćem vremenu i da su znatno otežale izvođenje radova.
d)     Ako Ugovaratelj, odnosno Nadzorni inženjer, izda nalog o obustavi radova koja nije uzrokovana krivnjom Izvođača radova, a za broj dana koji odgovara trajanju obustave.
e)     Zbog bilo kojeg kašnjenja kojeg je uzrokovao Ugovaratelj ili osobe za koje on odgovara.
f)       Zbog izmjene ili znatnih izmjena količine radova koji su obuhvaćeni ovim Ugovorom
g)      Zbog mjera predviđenih aktima nadležnih tijela te promjenom zakona ili drugih propisa, koji su onemogućili ili znatno otežali odvijanje radova.
h)     Zbog neplaćanja izvedenih radova od strane Ugovaratelj, ako je kašnjenje u plaćanju znatno otežalo izvršenje radova.
i) Ako nastupi kašnjenje izvršenja radova uslijed opravdanih posljedica pandemije Covid-19,
j)  Ako nastupi neki od uzroka kašnjenja koji daje pravo Izvođaču radova na produljenje roka za izvršenje obveza prema bilo kojem članku ovog Ugovora ili  njegovih dodataka ukoliko ih bude.
(9) Ispravljanje nedostataka uočenih od strane Ugovaratelja ili Nadzornog inženjera neće se smatrati opravdanim razlogom za produženje roka. Trošak ispravljanja nedostataka, bez obzira na razlog, tereti Izvođača radova.
(10) Jedinične cijene stavki i cijenu ponude nije moguće povećati tijekom trajanja ovog Ugovora i svih njegovih dodataka, ukoliko ih bude. 

Raskid Ugovora
Članak 23.
(1) Raskid Ugovora, između ostalog, može uslijediti:
a) dogovorno između Izvođača radova i Ugovaratelja ako su nastupile okolnosti koje onemogućavaju završetak radova,
b) ukoliko Izvođač radova ne dostavi jamstvo za uredno ispunjenje Ugovora najkasnije u roku od 10 (deset) dana od sklapanja ovog Ugovora, a prije isteka jamstva za ozbiljnost ponude, Ugovaratelj ima pravo raskinuti ugovor i naplatiti jamstvo za ozbiljnost ponude,
c) ukoliko Izvođač radova ne dostavi novo jamstvo za povrat predujma sukladno članku 10. stavak 8. ovog Ugovora,
d) ukoliko Izvođač radova ne ispuni uvjeta iz članka 13. stavak 4. ovog Ugovora,
e) ukoliko Izvođač radova kasni s izvršenjem Ugovora bez objektivnog razloga duže od 15 (petnaest) dana, a da prije toga nije potpisan dodatak ovom Ugovoru, kojim se produljuje rok za izvođenje radova.   
(2) Ukoliko do raskida Ugovora dođe zbog nedostavljanja jamstva za uredno ispunjenje Ugovora ili neispunjenja uvjeta iz članka 13. stavak 4. ovog Ugovora Ugovaratelj će pristupiti ponovnom rangiranju valjanih ponuda te donijeti novu Odluku o odabiru ekonomski najpovoljnije ponude ili Odluku o poništenju postupka.
(3) Ako do raskida ovog Ugovora dođe sporazumno ili krivnjom Ugovaratelja, Ugovaratelj će Izvođaču radova  platiti iznos za do tada izvršene radove, ukoliko su isti u skladu s ovim Ugovorom.
(4) U slučaju raskida iz bilo kojeg razloga, Izvođač radova je suglasan da će do tad plaćene radove izvršiti sukladno odredbama ovog Ugovora, te je suglasan da Ugovaratelj navedeno smije predati drugom Izvođaču radova na potpuno dovršenje bez ikakve daljnje pisane suglasnosti. 

Raskid ugovora od strane Ugovaratelja
Članak 24.
(1)	Ukoliko Izvođač radova propusti ispuniti neku obvezu iz Ugovora, Ugovaratelj može putem pisane obavijesti zatražiti od Izvođača radova da popravi nedostatak ili ga ukloni u odgovarajućem roku.
(2)	Ugovaratelj može putem pisane obavijesti raskinuti ovaj Ugovor ukoliko Izvođač radova:
a) ne dostavi zahtijevana jamstva;
b) ne postupi prema obavijesti za uklanjanje nedostatka sukladno prethodnom stavku;
c) ne nadoknadi zaostatke i ne izvrši radove sukladno odredbama ovog Ugovora; 
d) bez opravdanog razloga ne nastavi s radovima
e) ako izjavi da ne može ili ne želi izvršavati svoje obveze, ili ako iz okolnosti slučaja proizlazi da neće moći izvršavati svoje obveze po ovom Ugovoru;
f) postane nesolventan ili ode u stečaj; 
g) ne izvrši druge obveze u slučaju čega je ovim Ugovorom ili zakonom kao sankcija predviđen raskid Ugovora;
h) kada je to predviđeno bilo kojom odredbom ovog Ugovora, uključujući i sve dodatke Ugovoru, ako ih bude.
(3) Ugovaratelj raskida Ugovor putem pisane obavijesti Izvođaču radova.
(4) U slučaju da Izvođač radova ne ispuni neku od obveza ili više njih, a koje proizlaze iz ovog Ugovora, Ugovaratelj ima pravo raskinuti ovaj Ugovor u svako doba jednostavnom izjavom uz obrazloženje uzroka (dostavom obavijesti), te u tom slučaju Ugovaratelj ima pravu na naknadu štete.
(5) Raskid će stupiti na snagu danom prijema obavijesti o raskidu Ugovora. 
(6) U slučaju raskida Ugovora Ugovaratelj će platiti Izvođaču radova platiti samo neosporeni dio računa ovjeren po Nadzornom inženjeru i Ugovaratelju, i to samo za izvršeni dio radova,  ukoliko su isti u skladu s ovim Ugovorom. Ukoliko je primjenjivo, Ugovaratelj može koristiti pravo naplate ugovorne kazne iz članka 13. stavak 10. ovog Ugovora. 
(7) Šteta koju Izvođač radova može potraživati zbog raskida Ugovora prema ovom članku i prema prethodnom članku ovog Ugovora, obuhvaća samo običnu štetu koju je Izvođač radova imao zbog raskida Ugovora (što ne uključuje tzv. troškove uprave niti izmaklu korist ili povredu prava osobnosti, odnosno neimovinsku štetu), i to samo ako do raskida Ugovora nije došlo zbog propusta Izvođača radova i/ili osoba za koje on odgovara. 
(8) Ukoliko do raskida Ugovora dođe putem pisane obavijesti Ugovaratelja upućene Izvođaču radova,  koja je posljedica propusta ili nepoštovanja ugovornih obveza od strane Izvođača radova, u takvim slučajevima Izvođač radova nema pravo na naknadu štete.

Raskid ugovora od strane Izvođača radova
Članak 25.
(1) Izvođač radova ima pravo raskinuti ovaj Ugovor:
a) ako Ugovaratelj u bitnome ne izvršava svoje obveze iz Ugovora;  
b) u slučaju djelovanja više sile, zbog koje je onemogućeno izvođenje radova.

Obveze Izvođača radova u slučaju raskida Ugovora
Članak 26.
(1)	U slučaju raskida Ugovora Izvođač radova je obvezan u primjerenom roku, a najduže u roku od 30 (trideset) dana:
a) osloboditi lokaciju isporuke od svojih strojeva, materijala i ljudi; 
b) izvršiti primopredaju izvršenih radova (ukoliko su isti započeli);
c) zaštiti građevinu od propadanja i oštećenja na tehnički prikladan i ispravan način;
d) potpisati primopredajni zapisnik.
 (2)	Ukoliko Izvođač radova ne izvrši u prethodnom stavku navedene obveze u za to određenom roku, Ugovaratelj ima pravo naplatiti jamstvo za uredno ispunjenje Ugovora te bez potrebe ishođenja odobrenja Izvođača radova, ukloniti s gradilišta materijal i strojeve Izvođača radova na trošak Izvođača radova i pohraniti ih u javno ili drugo skladište. 

Članak 27.
(1)   Ugovorne strane suglasne su da se Ugovor može raskinuti  sporazumnim dogovorom ugovornih strana ili u slučaju nastupa sljedećih okolnosti:
a) ako zbog više sile nije moguće ispunjavati ugovorene obveze;
b) ako nadležno tijelo uprave zabrani daljnje izvođenje radova;
c) ako prestane potreba za izvršenjem radova;
d) u slučaju  kršenja odredbi ovog Ugovora od strane jedne od ugovornih strana i ako posljedice kršenja nisu otklonjene u roku određenom u pismenom upozorenju druge ugovorne stranke, Ugovor se raskida odmah po prijemu pismene obavijesti o prekidu Ugovora;
e) ako nastupe druge okolnosti ili događaji koji onemogućavaju ispunjenje Ugovora.

PRAVNA NADLEŽNOST I RJEŠAVANJE SPOROVA
Mjerodavno pravo
Članak 28.
(1) Za sve što ovim Ugovorom nije definirano, primjenjuju se odredbe iz Poziva na dostavu ponuda u ovom postupku nabave, Pravila o provedbi postupaka nabave za NOJN (MRRFEU, Pravilo br. 5, prosinac 2020., Verzija 7.0) i odredbe Zakon o obveznim odnosima (NN 35/2005, 41/2008, 125/2011, 78/2015, 29/2018 i 126/21) te odredbe ostalih važećih propisa koji reguliraju predmet nabave.
(2) Sve eventualno nastale sporove vezane za ovaj Ugovor ugovorne strane će riješiti u duhu dobrih poslovnih običaja, sporazumno i u pismenom obliku. 
(3) U slučaju da nakon zaključivanja Ugovora nastupe neočekivane okolnosti, koje ugovorne strane nisu mogle predvidjeti i posljedica kojih je nemogućnost ispunjenja ugovornih obveza, strana koja je saznala za nastupanje takvih okolnosti dužna je o tome obavijestiti drugu ugovornu stranu u roku od tri (3) dana od dana nastupanja neočekivanih okolnosti, odnosno od saznanja o nastupanju neočekivanih okolnosti. Ugovorne strane će novonastalu situaciju riješiti sporazumno u duhu dobrih poslovnih običaja, a ukoliko to nije moguće, za rješavanje sporova iz ovog Ugovora nadležan je stvarno nadležan sud za Ugovaratelja.

Sastavni dijelovi Ugovora
Članak 29.
(1) Ugovor se sastoji od sljedećih dokumenata navedenih po redoslijedu prvenstva (važnosti):
1. Ovaj Ugovor,
2. Poziv na dostavu ponuda i sva pojašnjenja/nadopune/izmjene ukoliko ih ima,
3. Ponuda oznake <navesti oznaku ponude> od dd.mm.2021. godine, koju je podnio Izvođač radova sa svim prilozima i pojašnjenjima/upotpunjavanjima, koju je Izvođač radova dostavio u predmetnom postupku javne nabave, poput 
a) Ponudbeni list od dd.mm.2021. godine,
b) Prilog 2: Troškovnik s tehničkim specifikacijama,
c) Prilog 3: Izjava o nepostojanju razloga za isključenje z točke 3.1. Poziva na dostavu ponuda od dd.mm.2021. godine,[footnoteRef:1] [1:  Prilog 3 za svaki gospodarski subjekt u ponudi.] 

d) Prilog 4: Izjava Ponuditelja o jamstvenim rokovima za otklanjanje nedostataka u jamstvenom roku od dd.mm.2021. godine,
e) Prilog 5: Izjava o stručnosti i raspoloživosti stručnjaka 
f) Prilog 5.1.: Popis provedenih radova, koje je vodio imenovani stručnjak, inženjer gradilišta i/ili voditelj radova, a koji su isti predmetu nabave) i/ili sličnih predmetu nabave  (ako je primjenjivo)
g) Prilog 6: Popis provedenih radova, koji su isti ili slični predmetu nabave a provedeni su u godini u kojoj je započeo postupak nabave (2021) i tijekom 5 (pet) godina koje prethode toj godini (2016-2020)
h) Ostali dokumenti koji su dostavljeni u predmetnoj ponudi <taksativno navesti dokumente>.
(2) Ugovorne strane su suglasne da su dokumenti koji čine ovaj Ugovor razumljivi, a u slučaju dvojbe, prednost se utvrđuje po važnosti pojedinog dokumenta prema gore navedenom redoslijedu.

Ostale odredbe
Članak 30.
(1)	Ugovaratelj zadržava pravo da tijekom radova trajno odustane od izvedbe pojedinih stavki iz ugovornog Troškovnika s tehničkim specifikacijama, bez prava ikakve naknade Izvođaču radova.


Završne odredbe
Članak 31.
(1) Kontakt osoba Ugovaratelja: 	<navesti ime i prezime osobe>, 
AVEM d.o.o., Stjepana Grubera 5, 32270 Županja 
tel.: <navesti broj telefona/mobitela>, 
telefaks: <navesti broj telefaksa>,
elektronička pošta: <navesti kontakt eMail>
(2)  Kontakt osoba Izvođača radova: 	<navesti ime i prezime osobe> 
<navesti naziv i sjedište Izvođača radova>
tel.: <navesti broj telefona/mobitela>, 
elektronička pošta: <navesti kontakt eMail>

Članak 32.
(1) Sva prava i obveze iz ovog Ugovora vrijede i za pravne slijednike ugovornih strana.
(2) Ukoliko se naknadno utvrdi da je Izvođač radova lažno prikazivao činjenice pri dostavi ponude i/ili informacija (podataka) ili dokumentacije zatraženih radi provjere nepostojanja osnova za isključenje ili ispunjenje kriterija za odabir ponude ili je prikrio podatke koji bi doveli do isključenja ponude odnos do bilo koje situacije zbog koje ne bi došlo do sklapanja ugovora, ovaj ugovor postaje ništetan te Ugovaratelj ima pravo na odgovarajuću naknadu štete u novcu, koju trpi zbog ništetnosti ugovora, a koju mu je obvezan nadoknaditi Izvođač radova.

Članak 33.
(1)	Ovaj je Ugovor sastavljen i napisan u 3 (tri) istovjetna primjerka, od kojih svaki ima dokaznu snagu izvornika, od kojih Ugovaratelj zadržava 2 (dva) primjerka, a Izvođač radova 1 (jedan) primjerak.
(2)  Ugovor stupa na snagu danom zadnjeg potpisa, a traje do izvršenja ugovornih obveza sukladno rokovima navedenim u članku 5. ovog Ugovora.  


	Za Izvođača radova:
	
	Za Ugovaratelja:

	<Naziv Izvođača radova>
	
	AVEM d.o.o.

	

	
	

	
	
	

	<Ime i prezime, funkcija ovlaštene osobe>
	
	Marijana Pavlović Puljić, direktorica

